Kankaanpään keskustaajama

Kankaanpään keskustaajama on Kankaanpään kunnan kuntakeskus Satakunnan maakunnan koillisosassa, linnuntietä runsas 47 kilometriä maakuntakeskus Porista koilliseen.  Kankaanpään keskustaajama sijaitsee Karvianjoen vesistöön kuuluvan Ruokojärven pohjoisrannalla kahden harjumuodostelman päässä: Hämeenkankaan länsipuolella ja Pohjankankaan eteläpuolella.

Tilastokeskuksen taajama-aluerajauksen mukaan vuoden 2020 lopussa Kankaanpään keskustaajaman pinta-ala oli 16,11 neliökilometriä ja väkiluku 7 735. Tilastollinen taajamarajaus voi poiketa virallisesta kunnanosien rajauksesta. 

Kankaanpää mainitaan kirjallisissa lähteissä vuonna 1603 (Canganpää). Kankaanpäähän perustettiin vuonna 1756 Ikaalisten seurakunnan saarnahuonekunta ja 1759 kappeliseurakunta. Itsenäiseksi seurakunnaksi Kankaanpää tuli 1841. Kauppala perustettiin 1967 ja kaupungiksi se muuttui 1972.

Lähteet

Kankaanpää
Satakunnan maakunnan taajamat
Suomen kuntakeskukset